16.6.2023
DA
Den Europæiske Unions Tidende
C 214/133 Torsdag den 19. januar 2023
P9_TA(2023)0018
Beskyttelse af Den Europæiske Unions finansielle interesser — bekæmpelse af svig — årsberetning 2021 Europa-Parlamentets beslutning af 19. januar 2023 om beskyttelsen af Den Europæiske Unions finansielle interesser — bekæmpelse af svig — årsrapport 2021 (2022/2152(INI)) (2023/C 214/13)
Europa-Parlamentet,
— der henviser til artikel 310, stk.
6, og artikel 325, stk.
5, i traktaten om Den Europæiske Unions funktionsmåde (TEUF),
— der henviser til Kommissionens rapport af 23. september 2022 med titlen »33.
årsrapport om beskyttelse af Den Europæiske Unions finansielle interesser — Bekæmpelse af svig — 2021« (COM(2022)0482),
— der henviser til årsberetningen for 2021 fra Det Europæiske Kontor for Bekæmpelse af Svig (OLAF) og årsberetningen for 2021 fra OLAF-overvågningsudvalget,
— der henviser til OLAF-overvågningsudvalgets udtalelse nr.
1/2021 af 4. februar 2021 med titlen »OLAF's henstillinger, som ikke blev fulgt af de relevante myndigheder«, nr.
2/2021 af 31. maj 2021 om »Samarbejdsordninger mellem OLAF og EPPO«, nr.
4/2021 af 18. oktober 2021 med titlen »OLAF's foreløbige budgetforslag for 2022« og nr.
5/2021 af 17. december 2021 med titlen »Analysis of OLAF's investigations lasting more than 36 months in 2019« (Analyse af OLAF's undersøgelser af en varighed på over 36 måneder i 2019),
— der henviser til årsrapport 2021 fra Den Europæiske Anklagemyndighed (EPPO) offentliggjort i marts 2022,
— der henviser til sin beslutning af 15. december 2022 om mistanke om korruption fra Qatar og det bredere behov for gennemsigtighed og ansvarlighed i EU-institutionerne (1),
— der henviser til forordning (EU, Euratom) 2020/2223 af 23. december 2020 om ændring af forordning (EU, Euratom) nr.
883/2013 for så vidt angår samarbejde med Den Europæiske Anklagemyndighed og effektiviteten af undersøgelser, der foretages af Det Europæiske Kontor for Bekæmpelse af Svig (2) (OLAF-forordningen),
— der henviser til Europa-Parlamentets og Rådets direktiv (EU) 2019/1937 af 23. oktober 2019 om beskyttelse af personer, der indberetter overtrædelser af EU-retten (3),
— der henviser til Kommissionens rapport fra september 2021 om momsgabet i 2021,
— der henviser til Europa-Parlamentets og Rådets direktiv (EU) 2017/1371 af 5. juli 2017 om strafferetlig bekæmpelse af svig rettet mod Den Europæiske Unions finansielle interesser (4) (BFI-direktivet),
— der henviser til Kommissionens rapport af 6. september 2021 om gennemførelsen af Europa-Parlamentets og Rådets direktiv (EU) 2017/1371 af 5. juli 2017 om strafferetlig bekæmpelse af svig rettet mod Den Europæiske Unions finansielle interesser (COM(2021)0536),
(1) (2) (3) (4)
Vedtagne tekster, P9_TA(2022)0448.
EUT L 437 af 28.12.2020, s. 49.
EUT L 305 af 26.11.2019, s. 17.
EUT L 198 af 28.7.2017, s. 29.